Nuus oor Oscar se parool 'skok' | Maroela Media
'n Week voor die paroolraad sou sit om Oscar Pistorius se moontlike vrylating te bespreek, is die oorlede Reeva Steenkamp se ouers eers ingelig dat reeds begin is met die proses om hom op parool te plaas. Dit terwyl aanvanklik gekommunikeer is dat hy eers in 2023 vir parool in aanmerking sou kom.
Tania Koen, June en Barry Steenkamp se regsverteenwoordiger, het aan Maroela Media gesê dit het as 'n groot skok vir die ouerpaar gekom, wat steeds sukkel om hul dogter se dood te verwerk.
"Dit lyk nou of die departement 'n fout begaan het met die aanvanklike berekening van sy moontlike parooldatum omdat hulle vergeet het om in berekening te bring dat hy reeds 500 dae agter tralies was."
Koen sê Julian Knight, Pistorius se prokureur, het haar in Oktober gebel en gevra of sy weet die paroolraad sit op 27 Oktober om Pistorius se vrylating te bespreek. "Voor dit kan gebeur, moet die slagoffer of slagoffer se familie eers skriftelik in kennis gestel word dat die proses gaan begin. Dié kennisgewing moet reeds dertig dae voor die tyd uitgereik word. Die familie moet die geleentheid gebied word om deel te wees van 'n dialoog en verskeie verslae moet eers opgestel en aan die raad voorgelê word," verduidelik Koen.
Koen het toe met die betrokke owerhede in gesprek getree om te verseker dat die sitting nie plaasvind nie alvorens die regte stappe gevolg is.
"Die departement het wel met June en Barry in gesprek getree en 'n afspraak vir verlede Donderdag gemaak, maar dit is die dag voor die tyd gekanselleer omdat die besoek nie deur die kommissaris goedgekeur is nie," sê Koen.
Sy sê die egpaar is bereid om deel te neem aan die proses en dat al die nodige verslae nou eers opgestel moet word voor 'n nuwe datum vir die raad se sitting vasgestel kan word.
Volgens haar krap dit nou weer ou wonde vir die Steenkamps oop. Hulle word reeds daagliks herinner aan die seer en verlies wat Reeva se dood meegebring het. "Elke keer as iemand verjaar, of wanneer 'n vriend se dogter trou, besef hulle net weer dat hul dogter van hulle af weggevat is en dat hulle Reeva self nooit sal sien trou nie."
Hy behoort die volle tydperk agter tralies te wees. Hy was voor die tyd onstabiel en sulke mense verander selde.
Jy moet ingeteken wees om te stem51-28Jy moet ingeteken wees om te stem
Parool in hierdie land vol misdaad is te maklik. Daar behoort sekere kategporieë misdaad te wees waarvoor mens GEEN parool behoort te kry nie soos bv moord, kindermolestering, plaasaanvalle, transitorooftogte, motorkapings en dwelmhandel. Inteendeel, die strawwe wat vir hierde misdade opgelê word is na my mening hopeloos te lig.
Jy moet ingeteken wees om te stem60-2Jy moet ingeteken wees om te stem
Reeds 500 dae agter tralies gewees?
Daar is mense wat bedrog gepleeg het, wat al langer as hy agter tralies sit.
Eie aan my aard en geloof in Christus, sou ek nie meer omgee wat die paroolraad en die hof ens doen nie. Die saak is uit die ouers se hande. Gun hulle liewer kans om met Vrede en Genade van Bo af, na vergifnis en vrede te leef.
Laat die een wat sonder sonde is die eerste klip gooi. Laat die Here Sy werk self doen. Ons is geroep om Jesus se voorbeeld te volg.